section_heading: Rani život
paragraph_text: Rođena je kao Gordana Pantelić. Osnovnu školu na njemačkom jeziku i četiri razreda gimnazije pohađala je u Beogradu. Gimnazijsko obrazovanje nastavila je i završila u Prvoj gimnaziji Rijeka. Govorila je njemački, engleski i ruski jezik. Nakon mature zaposlila se najprije kao službenica u turističkoj agenciji, a zatim 1952. i kao spikerica Radio Rijeke.